baneelementer
Store norske leksikon,Realfag,Astronomi,Astronomi
Baneelementer er samlebetegnelsen på seks størrelser som definerer formen, orienteringen og størrelsen på omløpsbanen til et himmellegeme. Baneelementene kan brukes til å beskrive himmellegemets bevegelse langs denne banen for ethvert tidspunkt.
For en planet i elliptisk bane rundt Solen er baneelementene: Ellipsens store halvakse, a.  Ellipsens eksentrisitet, e.  Ellipsens inklinasjon, i (vinkelen mellom baneplanet og ekliptikkens plan). Den oppstigende knutes lengde, Ω (vinkelen mellom vårjevndøgnspunktet γ sett fra Solen og det punkt i banen hvor planeten passerer gjennom ekliptikkens plan fra sør til nord).  Periheliums lengde, Ω + ω (hvor ω er vinkelavstanden mellom oppstigende knute og perihelium P, målt i planetens bevegelsesretning). Tidspunktet, T, for en periheliumpassasje. Les mer i Store norske leksikon celest mekanikk oskulerende bane